गोरखपुर में जो कांड हुआ है वह सपा के शासनकाल में काले धब्बे की तरह है. एक आईपीएस, जो एसएसपी के पद पर तैनात है, आपा खो बैठता है, सिर्फ इस बात पर कि इस पत्रकार की बाइक सड़क पर क्यों खड़ी है. बस, पत्रकार को बुलाया और पीटना शुरू कर दिया. आईपीएस आशुतोष ने पत्रकार को पीटते हुए पूछा कि बाइक पर प्रेस क्यों लिखा रखा है, तो पीड़ित ने बताया कि वह अमर उजाला में रिपोर्टर के पद पर काम करता है, यह सुनकर आईपीएस का दिमाग और ज्यादा खराब हो गया और लाठी निकालकर गिरा गिरा कर पीटना शुरू कर दिया.